«Аиссе» фильмым и трейлерыр къыдэкIащ
АР-м, КъБР-м, КъШР-м я цIыхубэ тхакIуэ МэшбащIэ Исхьэкъ и Iэдакъэ къыщIэкIа «Аиссе» тхыдэ романымкIэ полнометражнэ художест- веннэ фильм трахауэ къыдэкIыным зэрыхуагъэхьэзырым теухуа хъыбар мызэ-мытIэу ди газетым тетащ.
ЩэкIуэгъуэ мазэм и кIэхэм утыку кърахьэну фильмым и трейлерыр мы махуэхэм къыдэкIауэ интернетым щызэIэпах.
Иджы нэрылъагъу тщыхъуащ Адыгэ Республикэм, Санкт-Петербург къалэм, хамэ къэралхэм щытраха сценэхэм щыщ теплъэгъуэхэр.
Фильмым роль нэхъыщхьэр щызыгъэзащIэр къэбэрдей пщащэ, Нарткъалэ къыщалъхуа, Москва дэт «Гоголь-центр» театрым и актрисэ Мамрэш Светланэщ, Аиссе щыцIыкIум и ролыр игъэзэщIащ ЕхъулIэ Даянэ.
«Аиссе»-м йолэжь урысей кинокомпаниеу тIу — «Орёл», «Ракурс». Режиссёр нэхъыщхьэр Урысей Федерацэм гъуазджэхэмкIэ щIыхь зиIэ и лэжьакIуэ, кинорежиссёр цIэрыIуэ Муратов Александрщ.
Кином шевалье Д,Эди и ролыр щигъэзэщIащ Дряблов Евгений, Ермин Владимир граф де Феррио-лу джэгуащ, Добровольская Евгение (мадам де Ферриоль), Лаза- рев Александр (герцог Орлеанский), Беляев Юрий (Мальтийскэ орденым и лIыкIуэщ), Ткаченкэ Ар- тём (герцог Орлеанский и дэIэпыкъуэгъущ).
Аиссе и адэшхуэ-анэшхуэу джэгуащ Урысей Федерацэм щIыхь зиIэ и артист Зыхьэ Заурбийрэ Адыгэ Республикэм и цIыхубэ артисткэ Уджыхъу Мариетрэ, фильмым хэтащ Адыгейм и лъэпкъ театрым и актёрхэмрэ «Налмэс» къэрал ансамблым и къэфакIуэхэмрэ.
Фильмым и продюсер нэхъыщхьэр Адыгейм и президенту щыта Щэумэн Хьэзрэтщ.
МэшбащIэ Исхьэкъ и романым лъабжьэ хуэхъуар къэхъуа Iуэхугъуэщ, зытеухуари адыгэ пщащэм и гъащIэм и къекIуэкIыкIа къызэрымыкIуэрщ.
«Аиссе»-р япэу экранымкIэ щэкIуэгъуэ, дыгъэгъазэ мазэхэм щалъагъунущ Адыгейм, Къэбэрдей-Балъкъэрым, Къэрэшей-Шэрджэсым щыпсэухэм.
НэщIэпыджэ Замирэ.
